EkBass/fiwiki-20250220-pages-articles huggingface dataset:
Maija-Liisa Márton

Maija-Liisa Márton (ent. Turkka, o.s. Poutiainen; s. 14. joulukuuta 1944 Oulu) on suomalainen näyttelijä ja teatterivaikuttaja. Hänellä on ollut uransa varrella useita kiinnityksiä Etelä- ja Itä-Suomen teattereissa. Lisäksi hän on toiminut Teatterikorkeakoulun johtajana ja teatterinjohtajana. Valkokankaalla Márton on näytellyt muun muassa Martta Niskavuoren roolin elokuvassa Niskavuori. ==Perhetausta== Maija-Liisa Márton syntyi faktori Toivo Henrik Matias Poutiaisen ja kunnalliskodinjohtaja Annikki Seppä-Murron perheeseen. Hän oli aviossa teatteriohjaaja Jouko Turkan kanssa 1966–1980 (ero) ja unkarilaissyntyisen näyttelijän András Mártonin kanssa 1980–1990 (ero). Hänellä on yksi poika, Juha Turkka (syntynyt 1970). ==Ura== Márton valmistui ylioppilaaksi vuonna 1964, minkä jälkeen hän suoritti Suomen Teatterikoulun vuosina 1965–1968. Ammattilaisuransa hän aloitti Joensuun kaupunginteatterista 1968. Hänen näyttelijänuransa kohokohtia ovat olleet muun muassa Katerina (Ukonilma), Polly Peachum (Kolmen pennin ooppera), Kyllikki (Kyllikki ja Runar), Loviisa (Niskavuoren nuori emäntä) ja Ebba Fleming (Daniel Hjort). Mártonin ohjauksia ovat muun muassa Punahilkka, Entäs nyt Niskavuori, Anu ja Mikko, Pohjalaisia sekä Myrskyluodon Maija. Márton työskenteli Teatterikorkeakoulun rehtorina vuosina 1988–1990. Hän toimi Teatterikorkeakoulussa myös lehtorina ja näyttelijäntyön laitoksen johtajana. Vuodesta 1994 vuoteen 2000 hän oli teatterinjohtajana Espoon teatterissa. Vuonna 1984 valmistuneessa Niskavuori-elokuvassa Márton näytteli Martta Niskavuorta, suurtilan rikasta miniää. Hänet palkittiin osastaan Jussi- patsaalla. Vuonna 1981 hän tulkitsi Magdan osan unkarilaisessa elokuvassa A remény joga. Suomalais-unkarilaisena yhteistuotantona valmistuneessa televisioelokuvassa Vieras (1984) Márton näytteli Maija-Liisaa. Viittä kieltä taitava Márton on toiminut myös kielenkääntäjänä. Hän on suomentanut muuan muassa Robert Cohenin teoksen Näyttelemisen mahti. Vuonna 1992 hän oli vierailevana taiteilijana James Madisonin yliopistossa Virginiassa. Samana vuonna hänet valittiin Vuoden kellokkaaksi ja Unkarin valtio myönsi hänelle Pro Cultura Hungarica -tunnustuksen. Vuonna 1994 virginialainen Shenandoahin yliopisto myönsi Mártonille Doctor of Arts -kunniatohtorin arvon. ==Kiinnitykset== *Joensuun kaupunginteatteri 1968–1972 *Ahaa Teatteri 1972–1973 *Kotkan kaupunginteatteri 1973–1975 *Helsingin kaupunginteatteri 1975–1981 ==Filmografia== *A remény joga (1981) *Niskavuori (1984) *Vieras (1984) *Ihmiselon ihanuus ja kurjuus (1988) *Tonavan mutka (1990) *Matka ajassa (1992) *Pieni pyhiinvaellus (1999) *Minä ja Morrison (2001) ==Lähteet== * *Teatterit ja teatterintekijät 2005, ISBN 952-471-629-1 *Kirjainstituutti.fi ===Viitteet=== ==Aiheesta muualla== * Luokka:Suomalaiset teatterinäyttelijät Luokka:Suomalaiset teatterinjohtajat Luokka:Suomalaiset teatteriohjaajat Luokka: Suomen yliopistojen rehtorit ja kanslerit Luokka:Vuonna 1944 syntyneet Luokka:Elävät henkilöt
Elokuvavuosi 1944

Tässä artikkelissa käsitellään vuoden 1944 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Anja, tule kotiin * Kaasuvalo * Kolme caballeroa * Nainen ilman omaatuntoa * Suomisen Olli rakastuu == Aiheesta muualla == * * 1944
Elokuvavuosi 1943

Tässä artikkelissa käsitellään vuoden 1943 aikana julkaistuja elokuvia ja elokuvamaailman merkittäviä tapahtumia. == Tapahtumat == * 20. helmikuuta – Amerikkalaisten elokuvastudioiden johtajat suostuvat siihen, että Yhdysvaltain sotatiedotustoimisto saa sensuroida elokuvia. * 1. kesäkuuta – Englantilainen näyttelijä Leslie Howard kuolee 50-vuotiaana BOAC:n lennon 777 maahansyöksyssä Galician rannikolla Espanjassa. == Uudet elokuvat == * Bernadetten laulu * Cry ‘Havoc’ * Der Fuehrer's Face * Education for Death * Epäilyksen varjo * Katariina ja Munkkiniemen kreivi * Kenelle kellot soivat * Korppi * Lainsuojaton * Lassie palaa kotiin * Leopardimies * Madame Curie * Matka kauhuun * Minun majesteettini * Onnen tähti * Oppitunti * Poikamiesansa * Pyövelitkin kuolevat * Riivaajat * Sahara * Seitsemäs uhri * Suomisen taiteilijat * Suuren oopperan kummitus * Synnin enkelit * Tanssikoulu * The Bells Go Down * The Human Comedy * Tie Kairoon * Titanic * Tivolin kaunotar * Usko huomispäivään * Valkoiset ruusut * Victory Through Air Power * Ystävykset * Yö voodoo-saarella == Lähteet == == Aiheesta muualla == * * 1943
Elokuvavuosi 1942

Tässä artikkelissa käsitellään vuoden 1942 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * August järjestää kaiken * Bambi * Casablanca * Hopeakihlajaiset * Kissaihmiset * Mahtavat Ambersonit * Niin se on, poijaat! * Oppitunti * Puck * Suomisen Ollin tempaus == Aiheesta muualla == * * 1942
Elokuvavuosi 1941

Tässä artikkelissa käsitellään vuoden 1941 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Citizen Kane * Dumbo * He kuolivat saappaat jalassa * Ihmissusi * Kaivopuiston kaunis Regina * Kulkurin valssi * Suomisen perhe * Uhkapeliä Shanghaissa == Aiheesta muualla == * * 1941
Elokuvavuosi 1940

Tässä artikkelissa käsitellään vuoden 1940 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Aatamin puvussa ja vähän Eevankin * Der ewige Jude * Die Rothschilds * Diktaattori * Fantasia * Kersantilleko Emma nauroi? * Miehen tie * Murha 3. kerroksessa * Pinocchio * Rebekka * Serenaadi sotatorvella eli sotamies Paavosen tuurihousut * SF- paraati * Sumujen silta * Suotorpan tyttö * Tavaratalo Lapatossu & Vinski * Unelma karjamajalla * Vallanhimo == Aiheesta muualla == * * 1940
Elokuvavuosi 1939

Tässä artikkelissa käsitellään vuoden 1939 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Frankensteinin poika * Herra Lahtinen lähtee lipettiin * Hyökkäys erämaassa * Ihmemaa Oz * Isoviha * Kaksi Vihtoria * Lapatossu ja Vinski olympia-kuumeessa * Seitsemän veljestä * Swanee River * Tuulen viemää * Vihreä kulta == Aiheesta muualla == * == Kirjallisuutta == *Hischak, Thomas S: 1939: Hollywood’s Greatest Year. Rowman & Littlefield, 2017. . * 1939
Elokuvavuosi 1938

Tässä artikkelissa käsitellään vuoden 1938 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Jääkärin morsian * Laulu tulipunaisesta kukasta * Niskavuoren naiset * Olympia * Vakka kantensa valitsee * Varastettu kuolema * Volga-Volga == Aiheesta muualla == * * 1938
Elokuvavuosi 1937

Tässä artikkelissa käsitellään vuoden 1937 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Juha * Juurakon Hulda * Koskenlaskijan morsian * Lapatossu * Lumikki ja seitsemän kääpiötä * Nuori ja viaton * Pépé le Moko * Suuri illuusio * Tukkijoella == Aiheesta muualla == * * 1937
Elokuvavuosi 1936

Tässä artikkelissa käsitellään vuoden 1936 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Kaikenlaisia vieraita * Mieheke * Nykyaika (elokuva) * Tulevia aikoja * Vaimoke * VMV 6 == Aiheesta muualla == * * 1936
Elokuvavuosi 1935

Tässä artikkelissa käsitellään vuoden 1935 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Frankensteinin morsian * Kaikki rakastavat * Roinilan talossa * Syntipukki * Tahdon riemuvoitto == Aiheesta muualla == * * 1935
Elokuvavuosi 1934

Tässä artikkelissa käsitellään vuoden 1934 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * L'Atalante * Continental – hupainen avioero * He Was Her Man * Helsingin kuuluisin liikemies * Kleopatra * Kuolemaantuomittu * Liliom * Meidän poikamme ilmassa – me maassa * Mies joka tiesi liikaa * Minä ja ministeri * Musta kissa * Naisen orja * Pettävä varjo * Se käy kuin leikiten * Siltalan pehtoori * Tapahtui eräänä yönä * Tšapajev * Vaarallinen nainen * Vaarallista leikkiä * Viisas Kana Kananen * Viva Villa == Aiheesta muualla == * * 1934
Elokuvavuosi 1933

Tässä artikkelissa käsitellään vuoden 1933 aikana julkaistuja elokuvia ja elokuvamaailman merkittäviä tapahtumia. Leni Riefenstahl ohjasi ensimmäisen elokuvansa kansallissosialisteille. Der Sieg des Glaubens oli propagandistinen dokumenttielokuva vuoden 1933 natsipuolueen Nürnbergin puoluepäiviltä. == Uudet elokuvat == * King Kong * Las Hurdes – Maa ilman leipää * Meidän poikamme merellä * Pikku myyjätär * Bombshell * Päivälliset klo 8 * Miesten metsästäjä * Myrsky yli Aasian * Hoop-La == Aiheesta muualla == * * 1933
Elokuvavuosi 1932

Tässä artikkelissa käsitellään vuoden 1932 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Freaks – kummajaiset * Sadeaika == Aiheesta muualla == * * 1932
Elokuvavuosi 1931

Tässä artikkelissa käsitellään vuoden 1931 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Aatamin puvussa... ja vähän Eevankin * Dracula – vanha vampyyri * Frankenstein * Jääkärin morsian * Kaupungin valot * M – kaupunki etsii murhaajaa * Tukkipojan morsian == Aiheesta muualla == * * 1931
Sergei Tarasov

Sergei Petrovitš Tarasov (, s. 15. helmikuuta 1965) on entinen venäläinen ampumahiihtäjä ja olympiavoittaja. Tarasov hiihti kolmannen osuuden Neuvostoliiton joukkueessa, joka sijoittui Saksan jälkeen toiseksi Lahden MM- kisojen 1991 viestikilpailussa. Lisäksi hän kuului Neuvostoliiton pronssikvartettiin joukkuekilpailussa. Borovetsin MM-kilpailuissa 1993 hän sijoittui Andreas Zingerlen jälkeen toiseksi normaalimatkalla (20 km), hiihti kolmannen osuuden Venäjän viestijoukkueessa, joka sai Italian jälkeen hopeaa sekä sijoittui pronssille sprintissä (10 km) Mark Kirchnerin ja Jan Åge Tyldumin vietyä kirkkaammat mitalit. Lillehammerin olympialaisissa 1994 Tarasov voitti kultaa normaalimatkalla 3,4 sekunnin erolla Frank Luckiin – molemmat ampuivat kolme sakkominuuttia. Sprinttikilpailussa Tarasov kiersi yhden sakkokierroksen ja saavutti pronssia 20 sekuntia puhtaasti ampuneelle Sergei Tšepikoville hävinneenä. Viestissä hän hiihti jälleen kolmannen osuuden Venäjän hopeajoukkueessa – kultaa voitti Saksa. Samana vuonna hän kuului lisäksi Venäjän hopeamiehistöön MM-joukkuekilpailussa Canmoressa. Tarasov voitti Ruhpoldingin MM-kisoissa 1996 kultaa sekä normaalimatkalla että viestissä, jossa hän hiihti jälleen kolmannen osuuden. Brezno-Osrblien MM- kilpailuissa 1997 hän oli takaa-ajokilpailussa toinen Viktor Maigurovin jälkeen. Tarasov saavutti pronssia vielä Naganon olympiaviestissä 1998, jossa hän hiihti Venäjän joukkueessa tutun kolmannen osuuden. Tarasov voitti maailmancupissa neljä osakilpailua: Lillehammerin kultamitalikilpailun lisäksi 10 km Ruhpoldingssa kaudella 1990–1991 sekä 20 km Bad Gasteinissa kaudella 1993–1994 ja Ruhpoldingissa kaudella 1995–1996. Lisäksi hän sijoittui kolme kertaa toiseksi ja kolmanneksi. Kokonaispisteissä hän oli parhaimmillaan kuudes kaudella 1995–1996. Tarasov myönsi vuonna 2015 käyttäneensä veridopingia Albervillen talviolympialaisissa 1992. Veritankkaus epäonnistui kuitenkin pahan kerroin, sillä veri oli joko saastunut tai se oli vaihtunut toisen henkilön vereen. Tarasovin pulssi räjähti Albertvillen ensimmäisissä harjoituksissa, hänen sydämensä hakkasi neljän vuorokauden ajan 160 kertaa minuutissa ja hän kävi lähellä kuolemaa. == Lähteet == * *Sports123 Biathlon === Viitteet === Luokka:Venäläiset ampumahiihtäjät Luokka:Neuvostoliittolaiset ampumahiihtäjät Luokka:Venäläiset olympiavoittajat Luokka:Vuonna 1965 syntyneet Luokka:Elävät henkilöt
Peugeot 308

Peugeot 308 on Peugeot’n vuodesta 2007 lähtien valmistama alemman keskiluokan automalli, joka korvasi Peugeot 307:n. Se on valmistajansa ensimmäinen auto, jossa mallinimi on muotoa X08. Mallin pitempiakselivälinen sedan-korinen rinnakkaismalli on Peugeot 408, mutta sitä ei myydä lainkaan Länsi-Euroopassa. == Peugeot 308 I (2007–2013) == Ensimmäisen sukupolven 308 esiteltiin kesäkuussa 2007 Barcelonassa. Se perustuu samalle PF2-pohjalevylle kuin edeltäjänsä 307. Ensimmäiset korimallit olivat kolmi- ja viisioviset hatchbackit, farmarimalli SW esiteltiin keväällä 2008 ja kokoontaittuvalla kovakatolla varustettu avomalli CC vuotta myöhemmin. Lisäksi 308-malliin perustuu kaksiovinen coupé-korinen Peugeot RCZ. Kolmiovisen valmistus päättyi vuonna 2010. Kiinassa myytiin myös neliovista sedania. Vuoden 2009 Euro NCAP -kolaritestistä 308 sai tulokseksi täydet viisi tähteä. Erikseen samana vuonna testattu 308 CC ansaitsi sekin viisi tähteä. Geneven autonäyttelyssä keväällä 2011 esiteltiin uudistunut 308, joka sai kasvojenkohotuksessa muutoksia keula- ja peräosaansa. == Peugeot 308 II (2013–2021) == Toisen sukupolven 308 esiteltiin viisiovisena hatchbackina Frankfurtin autonäyttelyssä syksyllä 2013, farmarimallin ensiesittely oli seuraavana keväänä. Syksyllä 2016 esiteltiin lisäksi neliovinen sedan Kiinan markkinoille. Loogisesti ajateltuna mallin olisi tullut saada nimekseen 309, mutta numeroa oli jo aiemmin käytetty vuosina 1985–1993 valmistetussa mallissa. Peugeot 308 valittiin Vuoden autoksi Euroopassa 2014. Vuoden 2013 Euro NCAP -kolaritestistä 308 sai tulokseksi täydet viisi tähteä. Vuonna 2017 malli sai pienen kasvojenkohotuksen, jossa uudistettiin muun muassa ajovaloja ja puskureita. Lisäksi esiteltiin uusi 1,5-litrainen (130 hv) dieselmoottori sekä kahdeksanvaihteinen automaattivaihteisto, joka on saatavana tehokkaimman 2,0-litraisen (180 hv) dieselmoottorin yhteyteen. == Peugeot 308 III (2021–) == Kolmannen sukupolven 308 esiteltiin maaliskuussa 2021. Se perustuu samalle EMP2-perusrakenteelle kuin edeltäjänsä, mutta siihen verrattuna akseliväli on kasvanut 55 millimetriä ja kokonaispituus 110 millimetriä. Auto on kuitenkin 20 millimetriä aiempaa matalampi. 308 on nyt saatavana ensimmäistä kertaa ladattavana hybridimallina, ja se oli ensimmäinen malli, jossa Peugeot otti käyttöön uuden logonsa. Vuoden 2022 Euro NCAP -kolaritestistä 308 sai tulokseksi neljä tähteä viidestä. == Lähteet == == Aiheesta muualla == 308 Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Wilhelm Petersen

Wilhelm Petersen (10. elokuuta 1900 Elmshorn – 22. toukokuuta 1987 Elmshorn) oli saksalainen taidemaalari. 16-vuotiaana Petersen harjoitteli ootraamista ja koristelumaalausta Peter Gustav Dorénin opissa Hampurissa. Vuonna 1918 hän liittyi Freikorpsiin, jossa palveli vuoteen 1920 saakka. Seuraavaksi hän teki maalauksia ja restaurointeja eri asiakkaille. Vuonna 1923 hän toimi Störtebeker-laivan puosuna. Laiva teki useita matkoja eri puolelle Skandinaviaa.Die Zeichner des Meckis Wilhelm Petersen 1930-luvulla hän maalasi jäljitellen hollantilaisia mestareita, joiden kanssa hän tunsi yhteyttä pohjois-saksalaisen verenperintönsä vuoksi. Hänen pääaiheenaan oli maalaisromanttinen vanhanaikaisen elämän sankarillisuuden kuvaaminen. Petersen teki vuosikymmenen puolivälissä viikinkien elämästä kertovan maalaussarjan, joka miellytti kansallissosialisteja. Matkakirjassaan Kolmannen valtakunnan vieraana Olavi Paavolainen vierailee muun muassa Petersenin näyttelyssä 1936 ja kertoo vaikutelmiaan tämän maalauksista ja natsi-Saksan taiteesta. Vuonna 1938 hän sai laajempaa tunnustusta ja hänet nimitettiin taiteen professoriksi. Toisen maailmansodan sytyttyä 1939 Petersen liittyi armeijaan, jossa toimi sotilaana, sotapiirtäjänä ja sotakirjeenvaihtajana. Seuraavana vuonna hänet palkittiin Schleswig-Holsteinin kulttuuripalkinnolla. Vuonna 1941 hän piti retrospektiivin Kielin taidekeskuksessa. Petersen oli tutustunut Eduard Rhein- nimiseen kustantajaan 1920-luvulla. Sodan jälkeen Rhein antoi Petersenille töitä Hörzu-aikakauslehden kuvittajana. Vuonna 1953 Petersen rupesi tekemään suosittua lasten kuvakirjasarjaa Mecki. Vuonna 1975 hänet palkittiin Friedrich Hebbel-palkinnolla Mecki-kirjojen kuvituksesta. Samana päivänä, kun hän sai palkinnon hänen kotitalonsa paloi tuhopolton seurauksena. Yli kolmannes hänen töistään tuhoutui palossa. Kaksi vuotta myöhemmin hän alkoi kärsiä näön heikkenemisestä, mikä teki työskentelyn vaikeaksi. Hän kuoli 1987 melkein näkönsä menettäneenä. == Lähteet == ==Aiheesta muualla== * Prof. Wilhelm Petersen - Der Maler des Nordens * Artikkeli Ein Bild vom Vater vuodelta 2005 Luokka:Saksalaiset taidemaalarit Luokka:Saksalaiset professorit Luokka:Vuonna 1900 syntyneet Luokka:Vuonna 1987 kuolleet
Additiivinen funktio

Lukuteoriassa additiivisena pidetään sellaista lukuteoreettista funktiota f, jolle on voimassa ::f(m + n) = f(m)+f(n)\,\\!, kun m ja n ovat keskenään jaottomia eli kun (m,n) = 1\,\\!. Additiivinen funktio on täydellisesti additiivinen, jos ::f(m + n) = f(m)+f(n)\,\\! kaikilla luonnollisilla luvuilla m,n. Koska tarkastellaan lukuteoreettisia funktioita, niin nollan ei katsota kuuluvan luonnollisten lukujen joukkoon. ==Esimerkkejä additiivisista funktioista== * Nollafunktio f(n) = 0\,\\! on täydellisesti additiivinen, sillä ::0 = f(m + n) = f(m)+f(n) = 0\,\\! kaikilla luonnollisilla luvuilla m,n. * Luonnollisen luvun erilaisten alkutekijöiden lukumäärän ilmoittava funktio on additiivinen, sillä keskenään jaottomilla luvuilla ei ole yhteisiä alkutekijöitä. Keskenään jaottomien lukujen tulolla on siis täsmälleen niin monta erilaista alkutekijää, kuin näillä luvuilla on yhteensä. * Luonnollisen luvun kaikkien alkutekijöiden lukumäärän ilmoittava funktio on täydellisesti additiivinen, sillä kahden luvun tulolla on täsmälleen ne alkutekijät, jotka näillä kahdella luvulla yhdessä on. Eräs ei-vakio esimerkki asiasta on logaritmifunktio, sillä \log_{b}(xy) = \log_{b}(x) + \log_{b}(y). ==Lähteet== * Luokka:Aritmeettiset funktiot
Troll (norjalainen yhtye)

Troll on norjalainen black metal -yhtye. Se perustettiin vuonna 1992, kun 14-vuotias Stian Arnesen (Nagash) alkoi tehdä musiikkia ystäviensä Glaurungin ja Fafnirin kanssa. He kuitenkin lähtivät pian projektista, jolloin Nagash jatkoi Troll-projektia soolona ja julkaisi EP:n Trollstorm over Nidingjuv vuonna 1995 ja Drep de kristne 1996. Drep de kristne -levyssä (suomeksi Tappakaa kristityt) on voimakkaasti kristillisen uskonnon vastaiset sanoitukset. Drep de kristnen jälkeen Nagash keskittyi enemmän tärkeämpiin yhtyeisiinsä Dimmu Borgiriin ja Covenantiin. Tämän takia Troll ei ollut aktiivisena ennen vuotta 2000, jolloin Fafnir liittyi uudestaan bändiin. Yhtyeeseen liittyi myös uusia jäseniä. Nagashin huolehtiessa sekä kitaroista ja syntikoista Troll julkaisi vuonna 2000 levyn The Last Predators ja 2001 levyn Universal. Vuonna 2008 Nagash kokosi uuden kokoonpanon yhtyeelleen ja aloitti uuden levyn levyttämisen vuoden 2009 tammikuussa. Tammikuussa 2010 Troll julkaisi uuden levyn Neo-Satanic Supremacy, joka oli tyyliltään sinfonista black metallia. ==Nykyiset jäsenet== * Stian Arnesen (Lex Icon), kitarat/laulu (aikaisemmin kaikki soittimet ja laulu): 1992- * Ygg, rummut/laulu: 2007- * Tlaloc, kitarat/laulu: 2008- * Vold, basso/laulu: 2007- * Exilis, kosketinsoittimet: 2008- ===Muut jäsenet levyillä The Last Predators ja Universal=== * Amund Svensson (Blackheart/Psy Coma) - Syntikat, ohjelmointi * Hellhammer - rummut * Ursus Major - basso ===Aikaisemmat jäsenet=== * Glaurung (1992) * Sinister Minister Twice (aikaisemmin Fafnir), laulu ja sanoitukset: 1992, 2000 ===Tuotanto=== * Trollstorm over Nidingjuv - 1995 (Head not Found) * Drep de kristne - 1996 (Damnation Records, myöhemmin Head not Found) * The Last Predators - 2000 (Head not Found) * Universal - 2001 (Head not Found) * Neo-Satanic Supremacy - 2010 (Napalm Records) * Tilbake Til Trollberg - 2020 Luokka:Norjalaiset black metal -yhtyeet Luokka:Norjalaiset sinfoniset black metal -yhtyeet
Bla (ohjelmointikieli)

Bla on Wouter van Oortmerssenin 1996 kehittämä yleiskäyttöinen ohjelmointikieli. Tyypiltään se on niin sanottu epäpuhdas funktionaalinen ohjelmointikieli. Kielen merkittävin ominaisuus on tuki ensimmäisen luokan ympäristöille, joka mahdollistaa olio-ohjelmointia muistuttavan ohjelmointitavan muuten funktionaalisessa kielessä. Kielen kääntäjä on saatavilla Unix- ja Amiga-alustoille. == Ominaisuuksia == * ensimmäisen luokan ympäristöt * sisällytys- ja parametrisoitu polymorphismi, tyypinpäättely (Hindley-Milner -variantti), käännösaikainen tyyppiturvallisuus * moniperintä ja alityypitys * korkeamman asteen funktiot, funktioliteraalit * moduulit * hahmonsovitus * sisäänrakennetut perustyypit (esimerkiksi lista ja vektori) * nimikoidut argumentit * poikkeuksien käsittely == Aiheesta muualla == *The Bla Page Luokka:Funktionaaliset ohjelmointikielet
Georgi Voronoi

Georgi Feodosjevitš Voronoi (; 28. huhtikuuta (J: 16. huhtikuuta) 1868 Žuravki, Venäjä, nyk. Ukraina – 20. marraskuuta (J: 7. marraskuuta) 1908 Varsova, Puola) oli tunnettu ukrainalaista syntyperää ollut venäläinen matemaatikko. Hän määritteli muun muassa Voronoin diagrammin. Voronoi syntyi Pultavan alueella sijaitsevassa Žuravkin kylässä. Vuodesta 1889 lähtien hän opiskeli Pietarin yliopistossa Andrei Markovin johdolla. Maisterintutkinnon Voronoi suoritti 1894. Samana vuonna hänestä tuli Varsovan yliopiston professori. Siellä hän työskenteli ketjumurtolukujen parissa. Vuonna 1897 hän puolusti menestyksekkäästi väitöskirjaansa, jonka aiheena oli ketjumurtolukualgoritmin yleistys. Voronoi kuoli vakavaan sairauteen 20. marraskuuta 1908. Hänen oppilaitaan olivat muun muassa Wacław Sierpiński ja Boris Delone . == Lähteet == Luokka:Venäläiset matemaatikot Luokka:Ukrainalaiset matemaatikot Luokka:Vuonna 1868 syntyneet Luokka:Vuonna 1908 kuolleet
Veljeni Leijonamieli (elokuva)

Veljeni Leijonamieli (Bröderna Lejonhjärta) on Astrid Lindgrenin samannimiseen kirjaan pohjautuva ruotsalainen elokuva vuodelta 1977. Elokuvan on ohjannut Olle Hellbom ja sen käsikirjoittajana toimi Astrid Lindgren itse. ==Juoni== Elokuva kertoo kahdesta veljeksestä, Kaarlesta ja Joonatanista. Kaarle sairastaa tuberkuloosia ja tietää kuolevansa. Isoveli Joonatan lohduttaa häntä, että he tapaavat tähtien tuolla puolen taikamaailmassa nimeltä Nangijala. Jonatan kuolee onnettomuudessa ennen Kaarlea, joka seuraa häntä pian. Veljekset tapaavat kuin tapaavatkin Nangijalassa ja joutuvat seikkailuihin pahan voimia ja niitä johtavaa Tengiliä vastaan. ==Arvioita== Video-oppaassa vuodelta 1994 Bello Romano kutsuu elokuvaa loppuun asti viimeistellyksi, kunnianhimoiseksi ja monitasoiseksi ja antaa sille neljä tähteä viidestä, mikä vastaa sanallista arviota ”erinomainen”. ==Lähteet== ==Aiheesta muualla== * Luokka:Vuoden 1977 ruotsalaiset elokuvat Luokka:Olle Hellbomin ohjaamat elokuvat Luokka:Fantasiaelokuvat Luokka:Astrid Lindgren
Piikkiohdake

Piikkiohdake (Cirsium vulgare) kuuluu ohdakkeiden sukuun ja asterikasvien heimoon. Se on yleinen muinaistulokas koko Suomessa aina Oulun korkeuksille asti. Kasvia tavataan myös Keski- ja Etelä-Euroopassa sekä Pohjois-Amerikassa, missä se on tulokaslaji. Piikkiohdake kasvaa yleensä ottaen aika kuivilla kasvupaikoilla, kuten esimerkiksi niityillä, tienvarsilla, joutomailla, laitumilla, pihoilla ja hakkuuaukeilla. Piikkiohdake kasvaa noin 30–120 senttimetriä korkeaksi ja sen kukinto on vaaleahkonpunainen tai vaaleahkonvioletti. Se kukkii heinä-syyskuussa. Sen mykeröt ovat yksittäisiä tai muutaman mykerön kokoisissa tertuissa. Mykeröt ovat noin 3–4 senttimetrin levyisiä. Piikkiohdakkeen lehdet ovat yleensä ottaen vihreitä, pariliuskaisia, päältä hienopiikkisiä ja alta harmaakarvaisia. Varren siipipalteiden, lehtilaitojen ja kehtosuomujen piikit ovat vankkoja ja keltaisia. Piikkiohdakkeen vanha tieteellinen nimi oli Cirsium lanceolatum. Piikkiohdake on Skotlannin kansalliskukka. == Lähteet == == Aiheesta muualla == * Suomen Lajitietokeskus: Piikkiohdake (Cirsium vulgare) * Kasviatlas: Piikkiohdakkeen levinneisyys Suomessa. * Pinkka, Lajintuntemuksen oppimisympäristö: Piikkiohdake (Cirsium vulgare) * Luontoportti: Piikkiohdake (Cirsium vulgare) * Pohjolan kasvien pauloissa: Cirsium vulgare – piikkiohdake * United States Department of Agriculture (USDA): Cirsium vulgare * Flora of China: Cirsium vulgare * Centre for Agriculture and Biosciences International (CABI): Cirsium vulgare (spear thistle) Luokka:Ohdakkeet
Keltaohdake

Keltaohdake (Cirsium oleraceum) on monivuotinen ohdakelaji. Se on Suomessa harvinainen ja kasvaa yleisempänä Keski- ja Itä-Euroopassa. Kasvi on luokiteltu Suomessa elinvoimaiseksi, mutta vuoden 2010 uhanalaisuusarvioinnissa se luokiteltiin vaarantuneeksi. == Ulkonäkö == Keltaohdake kasvaa 50–150 senttimetriä korkeaksi. Sen lehdet ovat vihreitä, lähes kaljuja, pariliuskaisia ja laidoiltaan ohut- ja keltapiikkisiä. Ylimmät lehdet ovat sepiviä ja yleensä liuskattomia. Lisäksi sen mykeröiden alla on leveitä vaaleanvihreitä ylälehtiä. Mykeröiden kukat ovat vaaleankeltaisia. Keltaohdake kukkii heinä–syyskuussa. == Levinneisyys ja elinympäristö == Keltaohdake esiintyy Länsi-Euroopasta Ranskasta läntiseen Siperiaan. Suomessa keltaohdake on melko harvinainen ja sitä esiintyy Etelä-Suomesta Etelä-Lapin korkeudelle. Satunnainen löytö tunnetaan myös Itä-Lapista. Laji on alkuperäisenä harvinainen ja esiintyy luonnontilaisella kasvupaikalla Ahvenanmaalla Jomalassa. Muuten kasvi esiintyy Suomessa yleensä uustulokkaana tai viljelykarkulaisena. Keltaohdaketta on käytetty Suomessa myös koristekasvina ja muutamilla paikkakunnilla on syntynyt pysyviä kasvustoja sen levitessä asutuksen lähiympäristöön. Leviämistä on tapahtunut myös puutavaran tuonnin tai sodanaikaisten rehukuormien mukana.Kasviatlas 2020: Keltaohdakkeen levinneisyys Suomessa. Keltaohdake kasvaa kosteilla niityillä, ojanpientareilla, puronvarsilla, soilla, lehtimetsissä ja joutomailla. == Lähteet == == Aiheesta muualla == * Pinkka – Lajintuntemuksen oppimisympäristö: Keltaohdake (Cirsium oleraceum) * Pohjolan kasvien pauloissa: Cirsium oleraceum - keltaohdake Luokka:Ohdakkeet
Savijäkkärä

Savijäkkärä eli liejujäkkärä (Gnaphalium uliginosum) on jäkkärien (Gnaphalium) sukuun ja asterikasvien (Asteraceae) heimoon kuuluva kasvilaji. Laji on Lappia ja Kainuuta lukuun ottamatta koko Suomessa yleinen.Kasviatlas: Savijäkkärän levinneisyys Suomessa. Se kasvaa avoimilla kosteilla paikoilla. Savijäkkärän korkeus on noin 5–25 cm, ja sen kukat ovat kellertävänruskeita. Savijäkkärän lehdet ovat kapeansuikeita tai kapean vastapuikeita tai jotain välimuotoja näiden väliltä. Ylimmät lehdet suojaavat pienistä mykeröistä koostuvia palleromaisia latvaryhmiä. Savijäkkärän kehtosuomut ovat suurimmaksi osaksi tummanruskeita tai oljenkellertäviä tai joitain siltä väliltä. Savijäkkärä on tiheäkarvainen. Etenkin sen alimmat haarat ovat kohenevia tai rentoja. Savijäkkärä on kosteita peltoja vaivaava yksivuotinen ruohovartinen rikkakasvi.Farmit.net (myös taimikuva) == Lähteet == == Aiheesta muualla == * Pinkka, Lajintuntemuksen oppimisympäristö: Savijäkkärä (Gnaphalium uliginosum) Luokka:Jäkkärät
Hekseeni

Hekseeni (C6H12) on kuuden hiiliatomin ja kahdentoista vetyatomin muodostama kemiallinen yhdiste, jossa on joidenkin hiiliatomien välillä oltava yksi kovalenttinen kaksoissidos. Hekseeni kuuluu hiilivetyihin ja tarkemmin luokiteltuna alkeeneihin, joita ovat myös eteeni, propeeni, buteeni, penteeni, hepteeni, okteeni, noneeni ja dekeeni. Hiiliatomien välinen kaksoissidos voi olla monessa kohtaa, eli hekseenillä on monia isomeerisia muotoja, kuten esimerkiksi 1-hekseeni (CAS-numero 592-41-6) ja 2-hekseeni (CAS-numero 592-43-8). Tällöin saadaan erilaisia hekseenejä. Lisäksi hiilivetyketju voi olla haaroittunut tai muodostaa ympyrän. Ympyrän muodostaessaan hekseenistä tulee syklohekseeni. Syklohekseenin rakennekaava on vain hieman erilainen kuin aromaattisten hiilivetyjen perusyhdisteen eli bentseenin rakennekaava. Luokka:Alkeenit Luokka:Kasvitiede
Pimeyden talo

Pimeyden talo (Black House) on Stephen Kingin ja Peter Straubin kirjoittama romaani, joka julkaistiin vuonna 2001. Sen on suomentanut Ilkka Rekiaro, ja suomennos julkaistiin vuonna 2002 Tammen kustantamana. Kirja on jatko-osa aiemmalle myös yhteistyönä kirjoitetulle romaanille Talismaani. ==Juoni== Tarinassa tuttu päähenkilö Jack Sawyer on varttunut jo aikamieheksi (kolmekymppiseksi) ja jälleen hänet vedetään mukaan ihmeelliselle matkalle (jo hänen unohtamaansa) Territorioihin ja muihinkin mystisiin paikkoihin. Rappio on tullut jäädäkseen tähän maailmaan ja etenkin sen pieneen kauniiseen ja idylliseen asuinympäristöön, ja jälleen on Jackin otettava ohjat käsiinsä. Siitä alkaa suuri seikkailu, josta ei ihmeellisyyksiä puutu. Kirjassa viljellään yhtymäkohtia ja tarinallisia viitteitä Kingin Mustaan torniin (sekä Pedon sydämeen) mainitsemalla muun muassa Murtajista, revolverimies Rolandista ja tämän Ka-Tetistaan sekä Punaisesta Kuninkaasta. == Lähteet == Luokka:Stephen Kingin romaanit Luokka:Yhdysvaltalaiset kauhuromaanit Luokka:Vuoden 2001 kirjat
American Recordings

American Recordings on levy-yhtiö jonka Rick Rubin perusti vuonna 1988, sen jälkeen kun hän oli lähtenyt Def Jam Recordingsin erimielisyyksien takia. Aluksi yhtiö toimi nimellä Def American, mutta muutti sen myöhemmin nykyiseen muotoonsa. Nykyään emoyhtiönä on Sony Music. == Artistit == Hänen ohjauksellaan Red Hot Chili Peppers teki vuonna 1991 monikertaisen platinalevyn saavuttaneen Blood Sugar Sex Magik -levyn. Hän sai myös Johnny Cashin suosio oli hiipunut mutta hänen levytettyään American Recordingsille vuonna 1994 ja hän sai viisi Grammy-palkintoa ja hänen uransa lähti uuteen nousuun. Hän kuuluikin yhtiön suositumpiin artisteihin, joihin kuuluvat myös Danzig, Slayer, System of a Down ja The Black Crowes. Levy-yhtiön ensimmäinen albumijulkaisu oli Danzigin debyyttialbumi Danzig elokuussa 1988. == Nykyiset artistit == * Dan Wilson * The (International) Noise Conspiracy * Luna Halo * Neil Diamond * System of a Down * The Vacation == Aiemmin yhtiölle levyttäneet artistit == * American Head Charge * Jazz Lee Alston * Andrew 'Dice' Clay * Barkmarket * The Black Crowes * Dan Baird * Chino XL * Danzig * Deconstruction * DJ Kool * Digital Orgasm * Electric Company * The Four Horsemen * Frank Black * Geto Boys * God Lives Underwater * Julian Cope * The Jesus and Mary Chain * The Jayhawks * John Frusciante * Johnny Cash * Kwest tha Madd Lad * Laika * Lindsey * Lords of Acid * Lordz of Brooklyn * Love and Rockets * Manmade God * Masters of Reality * MC 900 Ft. Jesus * Messiah * Milk * Noise Ratchet * The Mother Hips * The Nonce * Paloalto * Psychotica * Ruth Ruth * Sir Mix-a-Lot * Skinny Puppy * Slayer * The Stiffs * Trouble * Unida * Saul Williams * Wesley Willis * Wolfsbane == Lähteet == Luokka:Universal Music Group Luokka:Yhdysvaltalaiset levy-yhtiöt
David Tod

David Tod (21. helmikuuta 1805 Youngstown – 13. marraskuuta 1868) oli yhdysvaltalainen poliitikko. Tod oli demokraattien ehdokas Ohion kuvernööriksi vuosina 1844 ja 1846, mutta hävisi kummallakin kerralla. Presidentti James Knox Polk nimitti hänet suurlähettilääksi Brasiliaan, jossa hän toimi vuosina 1847–1851. Sisällissodan alettua vuonna 1861 Tod tuki republikaani Abraham Lincolnin hallintoa. Myöhemmin samana vuonna hänet valittiin Ohion kuvernööriksi republikaanien ja sotaa kannattaneiden demokraattien yhteisehdokkaana, vastaehdokkaanaan demokraatti Hugh J. Jewett. Hän toimi kuvernöörinä vuosina 1862–1864. == Lähteet == Luokka:Ohion kuvernöörit Luokka:Yhdysvaltain suurlähettiläät Luokka:Vuonna 1805 syntyneet Luokka:Vuonna 1868 kuolleet
Twink (MMORPG)

Twink on pelihahmo, joka tietokoneen pelin antamien sääntöjen sekä rajojen mukaan löytää ja käyttää hyväksi jonkinlaista virheitä tai vikoja pelissä olevissa tilastoissa, sosiaaliapuvälineissä, asetuksissa tms. tehdäkseen oman hahmonsa voimakkaammaksi kuin kenenkään muiden pelaajien tekemät hahmot. Tietokoneroolipeleissä sekä MMORPG:ssa "twinkkaaminen" on tapa, jolla pelihahmo on muihin hahmoihin verrattuna epätasaisesti tehty esimerkiksi antamalla hahmolle parempia aseita tai resursseja, jotka eivät olisi normaalisti alhaisella tasolla olevan hahmon saatavissa tai käytettävissä. Twinkkaamista harrastetaan, jotta hahmon kehitys nopeutuisi tai jotta pelihahmolla olisi parempia mahdollisuuksia tappaa muiden pelaajien hahmot PvP:ssa eli pelaaja vastaan pelaaja -pelimuodossa. PvP-twinkkaus on yleistä kehittymättömillä hahmoilla, koska erot pelaajien ominaisuuksien välillä ovat huomattavasti suurempia kuin pelin loppuvaiheissa. Roolipeliyhteisön mielipiteet twinkkaamisesta ja twinkeista vaihtelevat. Joidenkin pelaajien mielestä twinkit ovat luonnollisia ja twinkkaaminen on hyväksyttävää. Jotkut pelaajat ovat toisaalta sitä mieltä, että twinkeilla pelit tehdään sekä epäreiluiksi että epätasaisiksi. ==Lähteet== *Twink WoW-wikissä Luokka:Tietokoneroolipelit Luokka:Videopelikäsitteet
Neronov

Neronov tai Neronoff (ven. Неронов) voi tarkoittaa seuraavia: * Ivan Neronov (1591–1670), Venäjän vanhauskoisten johtaja * salaneuvos Feodor Neronov, Lintulan luostarin maiden lahjoittaja. Luokka:Sukunimet
Gustaf Cederberg & Co

Gustaf Cederberg & Co oli vuosina 1871–1920 Pohjois-Karjalassa toiminut metsäteollisuusyritys, joka omisti aikanaan Penttilän, Karsikon ja Pekkalan sahat Joensuussa. Yritys aloitti toimintansa avoimena yhtiönä ja se muutettiin osakeyhtiöksi 1908. Yhtiön toiminta päättyi 1920 ja se fuusioitiin 1943 Kaukas Oy:hyn. Yhtiön perustaja oli Pietarsaaresta kotoisin ollut Jakob Gustaf Cederberg (1823–1875). Kirvesmiehenä työskennellyt Cederberg muutti 1843 Liperiin ja toimi sitten Penttilän lastauspaikan hoitajana ja suolanmittaajna. Joensuun kaupungiksi tulon jälkeen 1848 Cederberg haki porvarioikeuksia ja ryhtyi kauppiaaksi. Hän hankki haltuunsa Penttilän tilan maanviljelijä Antti Mustoselta kahdella kaupalla vuosina 1859 ja 1870 ja aloitti 1870 sahaustoiminnan vuokraamallaan Hasanniemen sahalla. Vuonna 1871 Cederberg yhdessä Petter Parviaisen kanssa perusti Penttilän sahan, joka aloitti toimintansa saman vuoden syksyllä. Penttilän tilan alueelle perustettiin myös laivanveistämö. Cederberg oli aloittanut myös laivaliikenteen harjoittamisen muutamia vuosia aikaisemmin. Penttilän saha paloi 1872, mutta se rakennettiin pian uudelleen. Vuonna 1875 Cederberg luovutti yrityksen pojilleen Bernhard Cederbergille (1852–1886) ja Carl Johan "Janne" Cederbergille (1847–1908) ja vuonna 1879 Petter Parviainen myi osuutensa yhtiöstä. Yhtiön toinen suurempi sahalaitos, Karsikon saha, aloitti toimintansa 1877 ja samana vuonna vuokrattiin myös vientilautatarha Viipurin läheltä Ryövälinniemestä. Penttilän saha paloi uudelleen 1896. Vuosikymmenen lopulla Cederbergin yhtiö perusti myös villankehruu-, kutomo-, ja värjäystehtaan. Vuonna 1904 aloitettiin sahan rakentaminen Pekkalaan. Suurlakon jälkeen 1906 Cederbergien kaikilla kolmella sahalla oli lakko, joka päättyi työntekijöiden tappioon. Vuonna 1910 yhtiön laivanveistämöllä oli kirvesmiesten lakko, mutta sekin vesittyi rikkurityövoiman käyttöön. Osakeyhtiö Gustaf Cederberg & Co perustettiin 20. tammikuuta 1908. Kahta kuukautta myöhemmin Janne Cederberg kuoli Pariisissa. Hänen seuraajakseen yhtiön johtoon tuli Väinö Cederberg (1881–1917). Vuonna 1916 tehtiin päätös keskittää kaikki sahaustoiminta uudistettavalle Penttilän sahalle ja lopettaa samalla Karsikon ja Pekkalan sahat. Uusi Penttilän saha otettiin käyttöön 1918 ja se oli valmistuessaan Pohjoismaiden suurin sahalaitos. Väinö Cederbergin kuoltua 25. marraskuuta 1917 yhtiön myynti tuli ajankohtaiseksi. Pari vuotta tämän jälkeen vuonna 1920 Penttilän saha myytiin Kaukas Fabrikille. Saha siirtyi 1924 Repola Wood Ltd:lle ja sitä laajennettiin voimakkaasti 1920-luvulla. Toisen maailmansodan jälkeen Penttilän sahan omistajaksi tuli Rauma-Repola Oy. Sahan toiminta jatkui vuoteen 1988 saakka ja sen rakennukset paloivat 1996. == Lähteet == * Penttilän sahan vaiheita. Web Archive (OPH Etälukio). Viitattu 16.10.2016. * Penttilän saha. Pielisjoen koulu. ===Viitteet=== Luokka:Joensuulaiset yritykset Luokka:Entiset suomalaiset metsäteollisuusyhtiöt
Nationalpolitische Erziehungsanstalten

Nationalpolitische Erziehungsanstalten, lyh. NPEA (. Yleisesti käytetty kutsumanimitys Napola, joka oli lyhenne termistä Nationalpolitische Lehranstalt ) olivat natsi-Saksassa toimineita sisäoppilaitoksia. Ne perustettiin ”yhteisöllisiksi koulutuspaikoiksi” lapsille ja nuorisolle sen jälkeen kun Saksan kansallissosialistinen työväenpuolue otti vallan vuonna 1933. Koulujen tarkoitus oli kasvattaa Saksalle uusi sukupolvi poliittisia, sotilaallisia ja hallinnollisia johtajia. Niihin pääsivät pelkästään rodullisesti täysin puhtaiksi luokitellut pojat ja tytöt. Päässeiden tuli olla täysin terveitä, eikä kouluihin hyväksytty lapsia, joilla oli ongelmia näön tai kuulon kanssa. Hampaiden tuli olla terveet ja hyvin hoidetut. Myös keskinkertaista korkeampaa älykkyyttä odotettiin ja hakijoiden tuli läpäistä kahdeksan päivää kestävät pääsykokeet. Napoloihin päässeille pojille annettiin kadettia vastaava arvo Jungmann. Jungmannit olivat iältään 11–18-vuotiaita. Kouluissa vallitsi sotilaallinen kuri ja järjestys. Varsinkin poikien kouluissa oppilaita kannustettiin keskinäiseen kamppailuun ja nokkimisjärjestyksen luomiseen väkivalloin. Siksi loukkaantumiset olivat yleisiä opetuksen ulkopuolella, mutta myös sen aikana. Noin viidesosa Napoloiden oppilaista karsittiin kouluista erilaisten koulussa saatujen ruumiinvammojen vuoksi. == Katso myös == * Hitler-Jugend Napola Luokka:Saksalaiset oppilaitokset
Kollivuoret

Kollivuoret (tamiliksi கொல்லி மலை) on pieni vuorijono Tamil Nadun keskiosassa Intiassa. Vuorten korkeus on noin 1 000–1 300 m ja pinta-ala 280 km². Kollivuoret kuuluvat Itä-Ghatien vuoristoon, joka kulkee pitkin Etelä-Intian rannikkoa lähes yhdensuuntaisena sen kanssa. Kollivuorten rinteillä on paikallisella heimolla malayaleilla pyhiä lehtoja joita on yli 250 kappaletta. Näiden lehtojen vuoksi alue on säilynyt melko koskemattomana. Sen vuotuinen sademäärä on keskimäärin 1467,05 millimetriä. Alueella kasvaa perinteisiä lääkekasveja, joista osa on harvinaisia, niitä myös kerätään ja myydään. Kollivuorilla on myös perinteistä maanviljelyä jossa viljellään riisiä, hedelmiä, palkokasveija, linssejä, maniokkia sekä kahvia ja pippuria. Alueella elää myös useita endeemisiä eläinlajeja. == Lähteet == == Aiheesta muualla == Luokka:Intian vuoret Luokka:Tamil Nadun maantiede
Lord Kitchener

Lord Kitchener (oik. Aldwyn Roberts, 18. huhtikuuta 1922 Arima, Trinidad ja Tobago – 11. helmikuuta 2000) oli trinidadilainen calypso- ja soca-laulaja, yksi kansainvälisesti tunnetuimmista Mighty Sparrow’n ohella. Hänen tunnetuimpia kappaleitaan ovat ”Give Me the Ting” ja vuoden 1978 hitti ”Sugar Bum Bum”. Lord Kitchener edusti calypson nuorempaa polvea, joka laajensi musiikkityylin kappaleiden sanoituksia yleispätevämmiksi aiemman hyvin paikallisiin aiheisiin keskittymisen sijasta. Hän asui vuodesta 1948 jonkin aikaa Lontoossa, jossa hän nousi muun muassa prinsessa Margaretin suosioon yhdessä maanmiehensä Lord Beginnerin kanssa. Kotimaassaan hän voitti ennätykselliset 11 Road March -musiikkikilpailua Port of Spainin vuosittaisilla karnevaaleilla vuosien 1946 ja 1976 välillä. Tämän jälkeen hän vetäytyi kilpailuista ja keskittyi steelband-musiikin säveltämiseen. ==Lähteet== Luokka:Calypsomuusikot Luokka:Vuonna 1922 syntyneet Luokka:Vuonna 2000 kuolleet Luokka:Trinidadtobagolaiset muusikot
Tour de Ski 2007–2008

Tour de Ski 2007–2008 kilpailtiin 28. joulukuuta–6. tammikuuta. Kilpailusarjassa oli kahdeksan osakilpailua. Kilpaa hiihdettiin Tšekin Nove Mestossa ja Prahassa sekä Italian Asiagossa ja Val di Fiemmessä. Vuoden 2007–2008 voittajat olivat Charlotte Kalla ja Lukas Bauer. ==Rahapalkinnot== Tour de Skillä 2007–2008 jaetut rahapalkinnot Sveitsin frangeina. Yksi Sveitsin frangi on noin 0,61 euroa. (5.1.2008) Sijoitus Kokonaiskilpailu Sprinttikilpailu Osakilpailun palkinto 1\. 150 000 10 000 5 000 2\. 100 000 5 000 3 000 3\. 50 000 2 500 2 000 4\. 35 000 1 500 5\. 25 000 1 000 6\. 15 000 7\. 10 000 8\. 7 500 9\. 5 000 10\. 2 500 Yht. 400 000 20 000 10 000 ==Pisteytys== Kauden 2007–2008 Tour de Skillä maailmancupin pisteitä jaettiin myös osakilpailuiden 15:lle parhaalle, voittajalle 50 pistettä ja sijalle 15 yltäneelle 8 pistettä. Edellytyksenä pisteiden saannille oli, että hiihtäjä kilpailee Tour de Skin loppuun asti. Sijoitus Kokonaiskilpailu Osakilpailu 1\. 400 50 2\. 320 40 3\. 240 30 4\. 200 25 5\. 180 23 6.-14. ... ... 15\. 64 8 16\. 60 0 17.-29. ... ... 30\. 4 0 ==Tuloksia== ===Kokonaiskilpailu 2007–2008=== {| style="border-style:solid;border-width:1px;border- color:#808080;background-color:#EFEFEF" cellspacing="1" cellpadding="2" width="400px" Naiset Sija Maa Urheilija Aika 1\. Charlotte Kalla 2.43.01,0 2\. Virpi Kuitunen + 36,4 3\. Arianna Follis + 53,3 4\. Valentyna Ševtšenko + 1.09,2 5\. Olga Rotševa + 1.14,8 6\. Claudia Nystad + 2.07,8 ==Lähteet== * Tour de Skin viralliset säännöt FIS:n sivuilla (PDF-tiedosto) * Kilpailusta saatavat pisteet ==Aiheesta muualla== * Tour de Ski, virallinen sivu * Tour de Ski, virallinen kuvagalleria Luokka:Hiihdon maailmancup Luokka:Vuoden 2008 urheilu
Hepteeni

Hepteeni (C7H14) on seitsemän hiiliatomin ja neljäntoista vetyatomin muodostama yhdiste, jossa on joidenkin kahden hiiliatomin välillä kaksoissidos. Kaksoissidoksen paikka voi vaihdella ja hiiliatomiketjun ei tarvitse olla suora, vaan se voi haaroittua useasta kohtaa. Hepteenillä on isomeerisia muotoja kolme kuten esimerkiksi 1-hepteeni CAS-numero 592-76-7 2-hepteeni CAS-numero 592-77-8 ja 3-hepteeni CAS-numero 592-78-9. Rengasmuotoinen hepteeni on nimeltään syklohepteeni (C7H12). Luokka:Alkeenit
Harri Kerminen

Harri Lasse Juhani Kerminen (s. 27. toukokuuta 1951 Sulkava) Viitattu 30.11.2014 on suomalainen yritysjohtaja ja vuorineuvos. Hän toimi Kemira Oyj:n toimitusjohtajana ja Kemiran johtoryhmän puheenjohtajana vuosina 2008–2012. Kerminen työskenteli Kemiran palveluksessa vuodesta 1985. Toimitusjohtajan tehtävään hän siirtyi Kemira Pulp & Paper -liiketoiminta- alueen johdosta. ==Ura== Kerminen valmistui ylioppilaaksi Riihimäen lyseosta vuonna 1970 ja prosessiteollisuuden diplomi-insinööriksi Teknillisestä korkeakoulusta vuonna 1977. Lisäksi hän suoritti MBA-tutkinnon Teknillisessä korkeakoulussa vuonna 1999. Vuosina 1975–1984 Kerminen työskenteli Rautatiehallituksen suunnittelijana sekä vuosina 1984–1985 kehitysryhmän päällikkönä. Vuonna 1985 hän siirtyi Kemiran palvelukseen ja työskenteli ensin suunnitteluinsinöörinä (1985) ja sitten osastopäällikkönä (1985–1988). Kerminen vastasi projektipäällikkönä tehdasrakennushankkeista Suomessa, Ruotsissa, Belgiassa ja Yhdysvalloissa vuosina 1989–1994. Vuosina 1990–1991 hän oli Kemi AB:n tuotantopäällikkö Ruotsissa ja vuosina 1991–1994 projektipäällikkö Kemira Chemicals Oy:ssä. Vuosina 1994–1996 Kerminen johti Kemiran Oulun tehtaita. Ennen valintaa Kemiran toimitusjohtajaksi Kerminen oli vuosina 1996–2000 Kemira Chemicals Oy:n hallintojohtaja, vuosina 2000–2006 erikoiskemikaaleja tuottaneen Kemira Specialty -liiketoiminta-alueen johtaja ja vuosina 2006–2007 suurimman eli Pulp & Paper -liiketoiminta-alueen johtaja. Vuoden 2008 alussa Kerminen seurasi toimitusjohtajan tehtävässä eläkkeelle siirtynyttä Lasse Kurkilahtea. Kerminen on Finpron hallituksen puheenjohtaja (2011–), Finnairin hallituksen varapuheenjohtaja (2012–, jäsen vuodesta 2011) ja muun muassa Tikkurila Oyj:n (2012–) ja Normetin (2012–) hallituksen jäsen. Aiemmin Kerminen oli myös Tikkurilan hallituksen puheenjohtaja (2008–2010) ja Outokumpu Oyj:n hallituksen jäsen (2012–2014). Vuorineuvoksen arvonimi Kermiselle myönnettiin vuonna 2010. Hän jäi eläkkeelle huhtikuussa 2012. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1951 syntyneet Luokka:Elävät henkilöt
Timo Riihonen

Timo Riihonen (s. 10. helmikuuta 1983 Mikkeli)Askonas Holt, Artists, Timo Riihonen ) on suomalainen oopperalaulaja, jonka ääniala on basso. Riihonen opiskeli Mikkelin musiikkiopistossa klassista laulua 1999–2003 opettajanaan Tuija Kiviranta. Vuonna 2003 hän aloitti opintonsa Sibelius-Akatemian laulumusiikin osastolla Pekka Kähkösen johdolla ja valmistui 2010 musiikin maisteriksi.Artists Management - Opernagentur, Timo Riihonen 2008–2009 hän opiskeli ja lauloi Zürichin oopperan kansainvälisessä oopperastudiossa. Laulunopettajanaan hänellä oli siellä Roland Hermann. Hän on osallistunut myös useille mestarikursseille. Riihonen sai Lappeenrannan valtakunnallisissa laulukilpailuissa miesten sarjan toisen palkinnon 2008.Lappeenrannan valtakunnalliset laulukilpailut, Parhaat kautta aikojen Riihosen ensivierailu Suomen Kansallisoopperassa oli kaudella 2008–2009 Fredrik Paciuksen oopperan Kaarle-kuninkaan metsästys Lewenhauptina. 2011 hän lauloi siellä Reininkullan Fasoltin roolin.Ac-artists, Timo Riihonen Vuodet 2009–2013 Riihonen oli kiinnitettynä Deutsche Oper am Rheinin solistikuntaan Düsseldorfissa. Syksyllä 2013 hän siirtyi Kielin oopperan solistikuntaan.Oper Kiel, Timo Riihonen Vuonna 2010 hän esiintyi Milanon Teatro alla Scala -oopperatalossa Reininkullan Fafnerin osassa. Saman roolin hän lauloi 2010 myös Berliinin valtionoopperassa.Fazer Artists, Fazer ja basso Timo Riihonen yhteistyöhön Riihonen on vieraillut solistina myös Savonlinnan Oopperajuhlilla ja Dijonin oopperassa. Keväällä 2016 Riihonen suuntasi basso Jaakko Ryhäsen kanssa kahdeksan kirkon (Tammisaari, Porvoo, Vaasa, Kokkola, Nivala, Kangasala, Mikkeli ja Naantali) kirkkokonserttikiertueelle teemalla Kaksi bassoa – sukupolvet kohtaavat. ==Rooleja== * Angelotti, Tosca * Sparafucile, Rigoletto * Yksikätinen, Die Frau ohne Schatten * Colline, La bohème * Zuniga, Carmen * Publio, La Clemenza di Tito * Citheron, Platée * Fasolt, Reininkulta * Fafner, Reininkullta * Lewenhaupt, Kung Karls jakt ==Levytyksiä== * Richard Wagner: Das Rheingold, Rene Pape et al., Orchestra, Chorus del Teatro alla Scala, Daniel Barenboim, Arthaus Musik 2013 * Richard Wagner: Die Walküre, Petra Lang et al., Rundfunk-Sinfonieorchester Berlin, Marek Janowski, PentaTone 2013 ==Lähteet== Luokka:Suomalaiset bassot Luokka:Vuonna 1983 syntyneet Luokka:Elävät henkilöt
Kalle Kuusela

Kalle Kuusela (s. 1975) on suomalainen vaatesuunnittelija. Hän perusti 1997 Kone Helsinki -nimisen vaateliikkeen, jonka hän kuitenkin myi vuonna 2007 mutta jatkaa yhteistyötä freelance-suunnittelijana. Kuusela on vapaa suunnittelija ja suunnittelee paitsi entiselle yritykselleen, myös muun muassa Aarikalle. Hän on suunnitellut pukuja myös Linnan juhliin presidentin itsenäisyyspäivän vastaanotolle meneville vieraille ja farkkukankaisia hääpukuja ranskalaisyritykselle.NRJ Kuusela oli Young Professionals -lehden Vuoden 2006 nuoret kyvyt -listalla.Young Professionals Hän on suunnitellut puvustuksen Minna Tervamäen koreografiaan Something Else?.Minna Tervamäen sivusto, teokset, Googlen haku == Kone Helsinki == Kone Helsinki oli Kuuselan vuonna 1997 perustama vaateliike, joka myi lähinnä miesten vaatteita, erityisesti farkkukankaasta valmistettuja, sekä lisäksi paitoja ja logovöitä. Yritys tuli tunnetuksi Idols-kilpailun puvustajana ja on sen jälkeen ollut Antti Tuiskun vaatettaja. Yrityksen omistaja oli vuodesta ollut 2007 Perttu Klaavo. Yritys itse käytti nimestä logon kirjoitusasua koneHELSINKI. ==Lähteet== ==Aiheesta muualla== *City-lehti: KoneHelsinki – Erään katuvaatteen tarina *City-lehti: Kone kotikeittiössä *Kone Helsingin verkkosivut Luokka:Suomalaiset muotisuunnittelijat Luokka:Vuonna 1975 syntyneet Luokka:Elävät henkilöt
Castelnaudary

Castelnaudary on kunta Auden departementissa, Oksitanian alueella Kaakkois- Ranskassa. Kunnassa oli 10 851 asukasta vuoden 1999 väestönlaskennassa. Castelnaudaryn pinta-ala on 48 neliökilometriä. == Lähteet == Luokka:Auden kunnat
Moods-ilta

Moods-ilta oli Yleisradion Radiomafialla ja myöhemmin YleQ-kanavalla lähetetty musiikkiohjelmakokonaisuus. Sen muodostivat pääasiassa Hannu Blommilan juontama Mustafan Basaari, Markus Partasen Jatzofrenia ja Jukka Mikkolan Avaruusromua. Näistä ensimmäinen keskittyi moderniin maailmanmusiikkiin, toinen muun muassa elektroniseen ja kokeelliseen jazziin ja viimeinen kokeelliseen ja elektroniseen musiikkiin. Jatzofrenia ja Avaruusromua jatkoivat myöhemmin itsenäisinä radio-ohjelmina Yle Radio 1:ssä. == Aiheesta muualla == * Jazzkaar.ee: Moods-illan vetäjien lyhyt esittely, 2001 Luokka:Suomalaiset radion musiikkiohjelmat
Yhteinen päänvaltimo

Oikea ja vasen yhteinen päänvaltimo () eli oikea ja vasen yhteinen kaulavaltimo kuljettavat verta pään alueelle. Lisäksi yhteisistä päänvaltimoista lähtee pieniä haaroja henkitorveen ja ruokatorveen sekä niitä ympäröiviin lihaksiin ja kaulaan. Vasen yhteinen päänvaltimo lähtee suoraan aortankaaresta, mutta oikea yhteinen päänvaltimo lähtee aortankaaresta haarautuvasta pään ja käden valtimorungosta. Yhteiset päänvaltimot kulkevat henkitorven vierellä kaulaan, jossa ne haarautuvat sisemmäksi ja ulommaksi päänvaltimoksi. Yhteisen päänvaltimon haaroista ulompi päänvaltimo kuljettaa verta kasvojen alueelle ja pään ulommalle osalle, sisempi päänvaltimo kuljettaa verta kahdelle kolmasosaa aivoista. Luokka:Valtimot